TikTok

TikTok er et kinesisk sosialt nettverk der brukerne kan dele korte videoer. Det er er vanlig med videoer med sang-miming, humor, dansing, matlaging eller andre oppvisninger av talenter. 

Nettverket eies av det kinesiske selskapet ByteDance i Beijing, som ble startet i 2012 av Zhang Yiming. Applikasjonen ble utgitt i 2017 for iOS og Android, for markedet utenfor Kina. TikTok er ikke tilgjengelig i Kina, men i 2016 lanserte ByteDance applikasjonen Douyin for markedet i Kina. TikTok og Douyin er identiske, men Douyin har andre regler. TikTok er populært i Asia, USA og store deler av verden, og appen er tilgjengelig på hele 39 språk. I september 2018 ble TikTok månedens mest nedlastede app i USA – den første kinesiske appen som har klart dette.

Per 2021 er det registrert 1 milliard brukere. Totale nedlastninger er omtrent 3 milliarder per juni 2021.

Nettstedet har fått mye kritikk for brudd på personvernlovverk, overvåkning av brukerne og trusler mot nasjonal sikkerhet, og har blitt forbudt eller forsøkt forbudt i flere land. Sommeren 2022 ble det kjent at selskapets ansatte i Kina regelmessig henter inn privat informasjon om brukere av nettverket i andre land. Selskapets ansatte har uttalt at «alt er synlig i Kina». Nettstedet har blitt forbudt av bl.a. India på grunn av trusler mot nasjonal sikkerhet.

Historie 
TikToks forløper het Musical.ly. Musical.ly ble laget av Alex Zhu, Luyu Yang og ble kjøpt opp for 1 milliard dollar i november 2017 av ByteDance, som allerede hadde lansert TikTok. I august 2018 ble alle Musical.ly-kontoer overført til TikTok, og Musical.ly ble senere lagt ned.

Zhang Yiming 
Zhang Yiming ble født i Fujian-provinsen, Kina i april 1983. Hans foreldre var embetsmenn i Longyan, der de vokste opp. Zhang var deres eneste barn.

Zhang tok eksamen som til ingeniør for programvareutvikling ved Nankai University i Tianjian i 2005. I 2006, etter år etter studiet, tok Zhang en jobb som ingeniør i reisebyrået Kuxun, en nettside for handling av billetter. I 2007 ble han satt som teknisk direktør i selskapet. 

Han jobbet en kort periode i 2008–09 i Microsoft, før han begynt i et nyskapt selskap kalt Fanfou. Dette selskapet ble ikke suksessfullt. I 2009 var Kuxun på vei til å bli kjøpt opp av Expedia. Dette gjorde at Zhang gikk tilbake til Kuxun og tok over boligsøkefunksjonen. Med denne funksjonen skapte han 99fang.com, hans første egne selskap.  Economic Observer, en kinesisk nettside sentrert rundt økonomi, krediterte Zhang Yiming som "From the perspective of market capitalisation, Zhang Yiming... is undoubtedly the brightest star in the Kuxun Entrepreneurship Gang so far...".

Oppstart av ByteDance og Tiktok 
Zhang vurderte i 2012 at kinesiske mobilbrukere hadde problemer med å finne relevant innhold på nett. Som en kombinasjon av strengt kinesisk sensur og at søkemotoren Baidu var nære et monopol, var Zhang interessert i å gjøre personlig innhold lettere å finne på det kinesiske nettet.  På bakgrunn av dette skapte Zhang ByteDance i mars, 2012. 

Som fersk entreprenør slet Zhang med å finne investorer. Sequoia Capital takket i utgangspunktet nei til å stille kapital til selskapet, men Susquehanna International Group valgte tidlig å investere i ByteDance. Sequoia Capital ble senere med på investorsiden med en investering på omtrent $100 millioner. 

I starten var ByteDance et nyhetsmedia. Hovedfokuset til ByteDance var å tilby brukere innhold basert på hva brukere leste. Kunstig intelligens gjorde det mulig å tilrettelegge innholdet hver enkelt bruker så, slik at de kunne lese det de var mest interessert i. 

I 2016 så ByteDance muligheten til å gripe brukere gjennom visuelt media, og lanserte Douyin. Den nye appen begrenset videoene til maksimalt å vare i 15 sekunder. Og tilbød funksjoner for å redigere videoinnlegget før det publiseres.   

ByteDance bygget videre på denne appen frem til de i 2017 endret navn til Tiktok.  
  

I 2018 kjøpte ByteDance selskapet Musical.ly, en app der brukere delte danse- og leppesynkroniseringsvideoer, for nesten en milliard dollar. Etter kjøpet la ByteDance ned den gamle appen, Musical.ly, til fordel for TikTok. 

Populariteten til Tiktok har vokst kraftig siden da. Brukerstatistikk viser at appen hadde omtrent 693 millioner og 850 millioner nedlastninger i henholdsvis 2019 og 2020. Pr. september 2022 har appen totalt blitt lastet ned mer enn 3 milliarder ganger. 

De økonomiske resultatene gjenspeiler kraftig vekst i årene etter oppkjøpet av Musical.ly, med estimerte inntekter på rundt $1.9 milliarder i 2020.

Funksjoner 
Brukerne lager korte videoer av seg selv eller andre. De kan opptre på ulike måter, enten ved å mime til sanger, danse, synge og lignende. Man kan legge til effekter, musikk og egen lyd. Det går an å lage duetter, ved at flere brukere filmer egne videoer og legger dem ut sammen. Alle videoene som lages på TikTok, kan deles på andre sosiale medier. Det går imidlertid an å publisere videoene privat, kun for venner og utvalgte følgere. Flere av videoene går viralt og skaper ulike TikTok-trender. TikTok har også blitt brukt innen filmkritikk, ofte ved hjelp av memes og lipsync.

Det finnes flere negative sider ved TikTok hvor det er voksne med onde hensikter overfor barn, kjønnsdiskriminering og mobbing, samt mennesker som gir ut for mye personlig informasjon. Barn kan på TikTok bli utsatt for negative og sårende kommentarer, som i andre sosiale medier.

Andre har pekt på at TikTok gir brukerne en mulighet til å vise seg frem og uttrykke egne ferdigheter. Dette har vært særlig viktig i korona-tiden.

Referanser

Eksterne lenker 
 
 
  TikTok vurdert av Barnevakten.no

 
Sosiale medier